UPDATE. Jurnalistul Dorin Chioțea a explicat pe pagina sa de Facebook „sursa” dezinformării. Detalii, în text.

Publicitate

GREȘEALĂ. O informaţie neverificată s-a viralizat pe internet și a ajuns și pe TV: “Vasile Turcu a murit”. Ulterior, a fost scoasă.

Informaţia a fost lansată iniţial “pe surse” de site-ul Dolcesport.ro şi a fost preluată rapid de alte site-uri, inclusiv de postul de ştiri Digi24. Ulterior, ştirea de pe platforma Dolcesport.ro a fost ştearsă.

Chiar și aplicația Biziday a picat în plasa dezinformării. Aplicația a trimis o notificare utilizatorilor, în care era anunțat decesul afaceristului. Ulterior, informația a fost modificată în aplicație.

Printre platformele indexate în primele şapte pagini din Google cu informaţia eronată au fost şi cele mai citite site-uri de ştiri din România, precum Stirileprotv.ro, Stiripesurse.ro, Libertatea.ro, Digi24.ro, Antena 3 şi Adevarul.ro.

La o căutare pe Google pe cuvintele-cheie “Vasile Turcu a murit”, primele şapte pagini ale motorului de căutare dau această informaţie.

Deşi majoritatea site-urilor de ştiri au revenit asupra informaţiei şi au lămurit situaţia, Titulurile şi URL-ul ştirilor iniţiale au rămas indexate în Google.

Informaţia a fost infirmată de purtătorul de cuvânt al spitalului de urgenţă Floresca, potrivit Sport.ro. Şi site-ul de sport anunţase iniţial, pe surse, decesul lui Vasile Turcu.

Reamintim că, pe 1 martie, Vasile Turcu, fostul acţionar al clubului de fotbal Dinamo, a încercat să se sinucidă prin sânzurare. Acesta a fost internat în stop cardio respirator la Spitalul de Urgenţă Floreasca din Bucureşti. Starea lui este gravă.

Dorin Chioțea a explicat pe pagina sa de Facebook de unde s-a rostogolit falsa informație: „Țeapa cu moartea lui Vasile Turcu a dat-o (fara sa vrea) Mitica Dragomir. Le-a zis-o unor jurnalisti, la tribunal. Oamenii, avand incredere in informatiile de la Corleone, n-au mai verificat si la spital.”

Site-uri care au preluat informaţia "Vasile Turcu a murit":

Antena3.ro

Adevarul.ro

Spynews.ro

Stiripesurse.ro

Stirileprotv.ro

Digi24.ro

Dolcesport.ro

Digisport.ro

Sport.ro

Dcnews.ro

HotNews.ro

Capital.ro

Cancan.ro

Wowbiz.ro

B1.ro

Stirilekanald.ro

Click.ro

Romaniatv.net

Money.ro

Vocea.biz

Libertatea.ro

Ziare.com

A1.ro

Galerie foto

Daniel Puisor

redactiapaginademedia.ro